open-index/open-wikipedia-markdown huggingface dataset:
Γιεβγκένι Γκρίσιν

Ο **Γιεβγκένι Ρομάνοβιτς Γκρίσιν** (ρωσικά: *Евгений Романович Гришин*, 23 Μαρτίου 1931 - 9 Ιουλίου 2005) ήταν Ρώσος πρωταθλητής του πατινάζ ταχύτητας. Ο Γκρίσιν εκπαιδεύτηκε κατά το μεγαλύτερο μέρος της καριέρας του στο πατινάζ στην ΤΣΣΚΑ Μόσχας. Το 1956 έγινε πρωταθλητής Ευρώπης και κέρδισε το χρυσό μετάλλιο στους χειμερινούς ολυμπιακούς αγώνες του 1956 και του 1960 τόσο στα 500 μέτρα όσο και στα 1500 μέτρα (μοιράζοντας τις νίκες των 1500 μέτρων αρχικά με τον Γιούρι Μιχαήλοφ και τον Ρόαλντ Αας), αγωνιζόμενος για την ομάδα της Ένωσης Σοβιετικών Σοσιαλιστικών Δημοκρατιών. Μαζί με τη συμπατριώτισσα του Λίντια Σκόμπλικοβα, ήταν ο πιο επιτυχημένος αθλητής στους Χειμερινούς Ολυμπιακούς Αγώνες του 1960.

Ο Γκρίσιν ήταν ο πρώτος που έπεσε κάτω από το φράγμα των 40 δευτερολέπτων στα 500 μέτρα του πατινάζ ταχύτητας, κάνοντας χρόνο 39,6 δευτερόλεπτα σε μια δοκιμαστική κούρσα στην κοιλάδα Σκουό το 1960, λίγο μετά τους Χειμερινούς Ολυμπιακούς Αγώνες που έγιναν στην ίδια θέση. Το αποτέλεσμα αυτό δεν αναγνωρίστηκε επισήμως ως παγκόσμιο ρεκόρ. Τρία χρόνια αργότερα, στις 27-28 Ιανουαρίου 1963, επικύρωσε επίσημα τα παγκόσμια ρεκόρ του στα 39,6 και 39,5 δευτερόλεπτα στην πίστα του Μεντέου. Κέρδισε επίσης 2 χάλκινα μετάλλια στο Παγκόσμιο Πρωτάθλημα, το 1954 και το 1956.

Είχε 12 νίκες απλής απόστασης σε 14 εκκινήσεις του σε πρωταθλήματα πατινάζ ταχύτητας. Κατά τη διάρκεια της σταδιοδρομίας του, ο Γκρίσιν κατάφερε επτά παγκόσμια ρεκόρ, με το χρόνο 1:22,8 στα 1000 μέτρα πατινάζ ταχύτητας να τον κατέχει για 12 χρόνια.

Απεβίωσε στις 9 Ιουλίου 2005 στη Μόσχα, σε ηλικία 74 ετών.

## Παγκόσμια ρεκόρ
Κατά τη διάρκεια της καριέρας του, ο Γκρίσιν κέρδισε επτά παγκόσμια ρεκόρ σε αγώνες πατινάζ ταχύτητας:

Πηγή: SpeedSkatingStats.com

## Παραπομπές

## Εξωτερικοί σύνδεσμοι
* Yevgeny Grishin at SpeedSkatingStats.com
* Legends of Soviet Sport: Yevgeny Grishin

Κατηγορία:Ρώσοι αθλητές των παγοδρομιών
Κατηγορία:Ρώσοι αθλητές του στίβου
Μάντις Κόιβ

Ο **Μάντις Κόιβ** (εσθονικά: *Madis Kõiv*, γεννηθείς στις 5 Δεκεμβρίου 1929 στο Τάρτου της Εσθονίας – 24 Σεπτεμβρίου 2014 στο Τάρτου της Εσθονίας) ήταν Εσθονός συγγραφέας, φιλόσοφος και φυσικός.

## Εκπαίδευση
Ο Κόιβ παρακολούθησε το σχολείο στο Τάρτου μετά τον Δεύτερο Παγκόσμιο Πόλεμο και αποφοίτησε στις αρχές της δεκαετίας του 1950 με πτυχίο πυρηνικής φυσικής. Ο Κόιβ εργάστηκε ως επιστήμονας και λέκτορας μέχρι το 1991.

## Καριέρα ως θεατρικός συγγραφέας
Ο Κόιβ είχε πάντα μια αγάπη για τη λογοτεχνία. Έγραφε ως επί το πλείστον για προσωπική ψυχαγωγία μέχρι τη δεκαετία του 1950, όταν άρχισε να ασχολείται με τους εσθονικούς λογοτεχνικούς κύκλους. Τα πρώτα του δημοσιευμένα έργα γράφτηκαν με φίλους από αυτούς τους κύκλους. Έγραψε επίσης με ψευδώνυμο για αρκετά χρόνια.

Το πρώτο του έργο ήταν το θεατρικό έργο Küüni täitmine, το οποίο γράφτηκε από συνεργασία μεταξύ του Κόιβ (χρησιμοποιώντας το ψευδώνυμό Γιάανους Αντρέους Νόορεμπ) και του Χάντο Ρούνελ το 1978. Το 1999 το θεατρικό έργο παρήχθη για πρώτη φορά με επιτυχία.

Ο Κόιβ έγραψε δύο κομμάτια με τον Βάινο Βάχινγκ. Το πρώτο ήταν ένα έργο με τίτλο Faehlmann. Keskpäev. Õhtuselgus. (Faehlmann, Μεσημέρι, Βραδινή Διαύγεια.) Και οι δυο έγραψαν το μυθιστόρημα διαλόγου Endspiel. Laskumine orgu. (Endspiel, Κάθοδος στην κοιλάδα.)

Λίγο πριν από το τέλος της δεκαετίας, ο Κόιβ άρχισε να δημοσιεύει έργα που είχε γράψει προηγουμένως για δική του διασκέδαση με το όνομά του. Ο Κόιβ έγινε ο πιο ουσιώδης εσθονός θεατρικός συγγραφέας της δεκαετίας του 1950 και του 1960.

Στις αρχές της δεκαετίας του 1990, ο Κόιβ άρχισε να κερδίζει φήμη. Το 1991 και το 1993 κέρδισε το βραβείο Τούγκλας για τα έργα του Ταινία και τη Ζωή Ενός Αιώνιου Φίσικους, αντίστοιχα. Κέρδισε το ετήσιο Εσθονικό λογοτεχνικό βραβείο το 1991 για το έργο του Η Συνάντηση. Κέρδισε το ετήσιο εσθονικό λογοτεχνικό βραβείο και πάλι το 1995 για την Ημέρα του Φιλόσοφου και την Επιστροφή στον Πατέρα. Ο Κόιβ κέρδισε το βραβείο για τρίτη φορά το 1999 για Σκηνές από τον Εκατονταετές Πόλεμο.

Ο Kõiv είχε κυκλοφορήσει μόνο 22 από τα έργα που είχε γράψει και είπε ότι αυτά αποτελούν το ήμισυ της δραματικής λογοτεχνίας που έχει δημιουργήσει.

## Καριέρα ως συγγραφέας μυθιστορημάτων
Ο Κόιβ ήταν επίσης συγγραφέας πολλών μυθιστορημάτων. Η Χήρα και η Απορία της Αττικής, η Τραγωδία της Ελεάς είναι δύο από τα πιο γνωστά του μυθιστορήματα. Το 1996 δημοσίευσε το Άκεν.

## Φιλοσοφία
Ο Μάντις Κόιβ ήταν ένας από τους πολλούς υποστηρικτές της αναλυτικής φιλοσοφίας στην Εσθονία. Το 1991, έγινε ένας από τους εμπνευστές του Σεμιναρίου Αναλυτικής Φιλοσοφίας.

## Απομνημονεύματα
Τα απομνημονεύματα του Κόιβ (η σειρά *Studia memoriae*) αποτελούνται σε μεγάλο βαθμό από ενδοσκόπηση, σε έντονη αντίθεση με μια τυπική βιογραφία.

## Πηγές
* Εσθονικό Λογοτεχνικό Περιοδικό

## Παραπομπές


Κατηγορία:Εσθονοί συγγραφείς
Ντμίτρι Μπιλοζέρτσεφ

Ο **Ντμίτρι Βλαντιμίροβιτς Μπιλοζέρτσεφ** (ρωσικά: *Дмитрий Владимирович Билозерчев*, γεννημένος στις 22 Δεκεμβρίου 1966 στη Μόσχα) είναι Ρώσος προπονητής γυμναστικής και πρώην γυμναστής ο οποίος έχει εκπροσωπήσει τη Σοβιετική Ένωση. Θεωρείται ένας από τους πιο επιτυχημένους αθλητές στην παγκόσμια ιστορία, καθώς είναι ένας διπλός παγκόσμιος πρωταθλητής και τριπλός πρωταθλητής σε ολυμπιακούς αγώνες. Εκπαιδεύτηκε στην αθλητική κοινότητα των Σοβιετικών Ενόπλων Δυνάμεων στη Μόσχα.

Ενώ ο πατέρας του ήθελε το γιο του να γίνει παίκτης χόκεϊ επί πάγου, η μητέρα του τον έγραψε σε γυμναστική ακαδημία στην ηλικία των έξι. Εννέα χρόνια αργότερα κέρδισε τα πρώτα του διεθνή μετάλλια. Γνωστός για την υποδειγματική μορφή, στυλ και τεχνική του, το 1983 ο Μπιλοζέρτσεφ έγινε ο νεότερος άνδρας πρωταθλητής στην ιστορία στο Παγκόσμιο Πρωτάθλημα Καλλιτεχνικής Γυμναστικής. Στη συνέχεια κατάφερε να κερδίσει πέντε χρυσά μετάλλια στους Φιλικούς Αγώνες του 1984, που χρησίμευσε ως η εναλλακτική απέναντι στους Ολυμπιακούς Αγώνες από τα κομμουνιστικά έθνη, που μποϊκόταραν τους Ολυμπιακούς Αγώνες του Λος Άντζελες το 1984. Το επόμενο έτος θρυμμάτισε το πόδι του σε 41 σημεία έπειτα από ένα αυτοκινητιστικό ατύχημα. Ο τραυματισμός ήταν τόσο καταστρεπτικός που οι γιατροί σκέπτονταν να ακρωτηριάσουν το άκρο αν δεν τους έπειθε για το αντίθετο η ιδιότητά του ως Παγκόσμιος Πρωταθλητής. Σε μια αξιοσημείωτη επιστροφή, ο Μπιλοζέρτσεφ συνέχισε να διεκδικεί τον τίτλο του ως Παγκόσμιος Πρωταθλητής το 1987, παρόλο που το πόδι του δεν είχε αναρρώσει πλήρως. Στους Ολυμπιακούς Αγώνες της Σεούλ το 1988, κέρδισε χρυσά μετάλλια στον ίππο, τους κρίκους και τον ομαδικό ανταγωνισμό. Έλαβε το χάλκινο μετάλλιο στο αγώνισμα all-around, μετά από ένα λάθος στην οριζόντια μπάρα.

Αφού απομακρύνθηκε από τη Σοβιετική ομάδα, ο Μπιλοζέρτσεφ άρχισε να πίνει συχνά. Μετά από το θάνατο ενός φίλου του το 1991, ως αποτέλεσμα της κατάχρησης οινοπνεύματος, άλλαξε τη ζωή του. Το 1993 μετακόμισε στις Ηνωμένες Πολιτείες Αμερικής. Μαζί με τη σύζυγό του κατέχει την «Ηνωμένη Αθλητική Ακαδημία» στο Μπίβερτον του Όρεγκον, όπου είναι προπονητές φυσικές αγωγής. Ο γιος του Αλεξέι και η κόρη του Άλις είναι επίσης καλλιτεχνικοί γυμναστές]. Το 2003 εισήχθη στην Αίθουσα Φήμης Διεθνούς Γυμναστικής.

## Παραπομπές

## Εξωτερικοί σύνδεσμοι
*
*International Federation of Gymnastics' Profile on Dmitry Bilozerchev 
*Biography and achievements
*Xtreme Altitude Gymnastics
*Bilozerchev(Parallel bars)

Κατηγορία:Σοβιετικοί αθλητές της γυμναστικής
Τζόνι Χέρμπερτ

Ο **Τζόνι Χέρμπερτ**(γενν. στο Μπέντγουντ του Έσεξ στις 25 Ιουνίου 1964) είναι Βρετανός παλαίμαχος οδηγός αγώνων από την Αγγλία. 

## Σύντομο βιογραφικό
Γεννήθηκε στο Μπέντγουντ του Έσεξ. Όπως όλοι ξεκίνησε τη σταδιοδρομία του από τα καρτ. Το 1989 εντάχθηκε στην Φόρμουλα 1 στην ομάδα Μπένετον. Συνολικά έλαβε μέρος σε 165 Γκραν Πρι από τα οποία εκκίνησε στα 161. Το 1ο ήταν το Βραζιλιάνικο Γκραν Πρι του 1989 και το τελευταίο το Μαλαισιανό Γκραν Πρι του 2000. Στη διάρκεια της καριέρας του αυτής πέτυχε 3 νίκες, βρέθηκε 7 φορές στο Βάθρο των Νικητών και σκόραρε συνολικά 98 βαθμούς. Δεν κέρδισε απολύτως κανένα Παγκόσμιο Πρωτάθλημα Οδηγών, δεν εκκίνησε ούτε μια φορά από την pole position και δε σημείωσε κανέναν ταχύτερο γύρο. Την 1η από τις 3 αυτές νίκες του την πέτυχε στο Βρετανικό Γκραν Πρι του 1995 και την 3η και τελευταία στο Ευρωπαϊκό Γκραν Πρι του 1999. Οι ομάδες για λογαριασμό των οποίων έτρεξε ο Χέρμπερτ ήταν οι ακόλουθες 7:

* Μπένετον Φόρμουλα(1989, 1994 και 1995),
* Tyrrell Formula 1(1990 - 1991),
* Team Lotus(1992 - 1994),
* Ligier(1994),
* Sauber(1996) - 1998),
* Stewart Grand Prix - Jaguar F1 Team(1999 - 2000)

## Παραπομπές


Κατηγορία:Βρετανοί οδηγοί της Φόρμουλα 1
Ιμπν αλ-Ραουαντί

Ο **Αμπού αλ-Χασάν Αχμαντ Ιμντ Ιαχια ιμν Ισκακ αλ-Ραουάντι** (, ), γνωστός ως **Ιμπν αλ-Ραουαντί** (;&lrm; 827–911 ), ήταν φιλόσοφος ο οποίος έζησε αρχικά σαν Μουσουλμάνος και αργότερα το απέρριψε, όπως και κάθε θρησκεία γενικότερα. Αν και κανένα από τα έργα του δεν διασώθηκε, οι απόψεις του είναι γνωστές από τα έργα κριτικών που του απαντούσανε και μουσουλμάνων απολογητών. 

## Βιογραφικά στοιχεία
Ο Ιμπν αλ-Ραουαντί γεννήθηκε το 815 στο Μεγάλο Χορασάν, σήμερα στο Αφγανιστάν. Ο πατέρας του, Yahya, ήταν εβραίος μελετητής του Ταλμούδ, έγινε μουσουλμάνος και δίδασκε μουσουλμάνους πως να καταρρίπτουν το Ταλμούδ. Ο αλ-Ραουάντι, εγκατέλειψε το Ισλάμ για τον αθεϊσμό και δίδασκε πως να καταρρίπτει κανείς το Κοράνι.

## Φιλοσοφία

Ο αλ-Ραουάντι απέρριπτε την εξ αποκαλύψεως αλήθεια κάθε θρησκείας. Σύμφωνα με το βιβλίο του, *Zumurrud,* τα θαύματα και οι παραδόσεις που τα συνοδεύουν, είναι αναγκαστικά προβληματικά. Τα θαύματα, μόνο ένας μικρός αριθμός ανθρώπων μπορεί να τα παρακολουθήσει, και οι αναφορές από μικρούς αριθμούς ανθρώπων δεν μπορούν να είναι αξιοπιστες, γιατί μπορούν εύκολα να συνωμοτήσουν για να πουν ψέματα. Ο αλ-Ραουάντι δείχνει και άλλες μουσουλμανικές παραδόσεις και εξηγεί γιατί είναι κωμικές, όπως για παράδειγμα περιπτώσεις όπου άγγελοι προσπάθησαν να βοηθήσουν σε μάχες τον Μωάμεθ. Στο ίδιο βιβλίο του κάνει κριτική στην προσευχή.

Η ουσία της φιλοσοφίας του αλ-Ραουάντι είναι ότι το δόγμα δεν αντέχει στην λογική, και άρα πρέπει να απορριφθεί, τα θαύματα είναι απάτες και το Κοράνι δεν είναι εξ΄αποκαλύψεως αλήθεια.

## Δείτε επίσης
* Αθεϊσμός
* Νέος Αθεϊσμός
* Ανθρωπισμός
* Ντάνιελ Ντένετ
* Το σύστημα της Φύσης
* Σχέση θρησκείας και επιστήμης

## Παραπομπές


## Εξωτερικοί σύνδεσμοι
*Mehmet Karabela, IBN AL-RAWANDI,''The Oxford Encyclopedia of Philosophy, Science, and Technology in Islam'', vol. 1, New York: Oxford University Press, 2014 
*Encyclopedia Iranica, "EBN RĀVANDĪ, ABU’l-ḤOSAYN AḤMAD" b. Yaḥyā (d. 910?), Muʿtazilite theologian and “heretic” of Ḵorāsānī origin 
* The blinding emerald: Ibn al-Rawandi's 'Kitab al-Zumurrud.'
* İşte 1.000 yıl önceki Turan Dursun στα Τουρκικά

Κατηγορία:Ιρανοί φιλόσοφοι
Κατηγορία:Υλιστές
Ξεροπόταμος Αχαΐας (χείμαρρος)

Ο **Ξεροπόταμος**, ή και Άνω Ξεροπόταμος, είναι χείμαρρος της Αχαΐας, ο οποίος αποτελεί παραπόταμο του Γλαύκου. Το καλοκαίρι έχει ελάχιστο νερό ενώ για κάποιο διάστημα μένει ξερό, αλλά το χειμώνα καθώς και τις περιόδους βροχοπτώσεων κατεβάζει πολύ νερό. 

## Περιγραφή
Πηγάζει από τον Ομπλό, πλησίον του χωριού Κρυσταλλόβρυση, και εκβάλλει στον ποταμό Γλαύκο, δίπλα από τις αθλητικές εγκαταστάσεις της Θύελλας Πατρών, ενδιάμεσα στον Άγιο Στέφανο Σαραβαλίου, στην Περιβόλα και το Πετρωτό (περιοχή Κλάους). Λίγο πριν τη συμβολή του Ξεροπόταμου με τον Γλαύκο, χύνεται σε αυτόν (συμβάλει) ο χείμαρρος Φίλερης.

## Λοιπά στοιχεία
Λίγο πριν την Αχαΐα Κλάους, ο Ξεροπόταμος διέρχεται δυτικά του λόφου της «Μυγδαλιάς», όπου έχουν βρεθεί αρχαιότητες. Κατά την Τουρκοκρατία ονομαζόταν «ποτάμι Μουσταφά Εφέντη».

## Παραπομπές και υποσημειώσεις


## Πηγές
* *Αχαΐα. Χάρτης νομού & σχέδια πόλεων*, Χάρτης του νομού σε κλίμακα 1:100.000 συμβατός με GPS, Εκδόσεις Όραμα, Ραφήνα Αττικής, χ.χ. ISBN 978-960-448-606-9.

## Βιβλιογραφία
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] «Ιστορία της Πόλεως Πατρών από αρχαιοτάτων χρόνων μέχρι του 1821». Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α΄, Αχαϊκές Εκδόσεις, Πάτρα 1998. ISBN 960-7960-08-4.
* Ν.Ι. Λυμπέρη, *Οδηγός Πατρών*, Πάτρα 2005, 4η έκδοση, σελ. 125-126. (χάρτες 31-32)
* Catherine Morgan, Robert K. Pitt, Dominique Mulliez, Don Evely, "Archaeology in Greece 2009-2010". *Archaeological Reports*, No. 56 (2009-2010), σελ. 1-201.
* 
* 

## Εξωτερικοί σύνδεσμοι
* Ο Ξεροπόταμος στον χάρτη. topoguide.gr. Ανακτήθηκε: 15/04/2018.

Κατηγορία:Ποταμοί της Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Αλεσάντρο Φλορέντσι

Ο **Αλεσάντρο Φλορέντσι** (*Alessandro Florenzi*, 11 Μαρτίου] 1991) είναι Ιταλός ποδοσφαιριστής που αγωνίζεται στη Μίλαν και στην Εθνική Ιταλίας στη θέση του μέσου ή του αμυντικού.

## Καριέρα
### Σε συλλόγους
Ξεκίνησε να αγωνίζεται επαγγελματικά το 2011 στη Ρόμα, όπου αγωνιζόταν μέχρι το 2022. Δόθηκε δανεικός στην Κροτόνε για έναν χρόνο (2011-2012). Το 2020, δόθηκε δανεικός στην Βαλένθια για έναν χρόνο.  Για την σεζόν 2020-2021, αγωνίστηκε στην Παρί Σεν Ζερμέν ως δανεικός.  Στις 1 Ιουλίου του 2022, ανακοινώθηκε και επίσημα από την Μίλαν, αφότου είχε αγωνιστεί ήδη έναν χρόνο ως δανεικός στον Μιλανέζικο σύλλογο. 
### Στην εθνική ομάδα
Το 2013 έπαιξε με την Εθνική Ιταλίας U21 στο Ευρωπαϊκό πρωτάθλημα ποδοσφαίρου, φτάνοντας μέχρι τον τελικό.

Έκανε το ντεμπούτο του στην εθνική ομαδα των ανδρών το 2012 σε έναν φιλικό αγώνα με τη Γαλλία. Πέτυχε το πρώτο του γκολ το 2013 στον αγώνα με την Αρμενία για τα προκριματικά του Μουντιάλ του 2014. Ήταν στην αποστολή της ομάδας στο Euro του 2016  και στο Euro του 2020, το οποίο και κατέκτησε.

## Παραπομπές

## Εξωτερικοί σύνδεσμοι
*

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ρόμα
Κατηγορία:Ποδοσφαιριστές ΦΚ Κροτόνε
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Βαλένθια ΚΦ
Κατηγορία:Ξένοι ποδοσφαιριστές στην Ισπανία
Κατηγορία:Ιταλοί ποδοσφαιριστές στο εξωτερικό
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές ΑΚ Μίλαν
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Τίργκαρτεν

Το **Τίργκαρτεν** (γερμανικά: *Tiergarten*) είναι συνοικία στο δημοτικό διαμέρισμα Μίττε στο κέντρο του Βερολίνου. Πριν τη γερμανική επανένωση η συνοικία ανήκε στο Δυτικό Βερολίνο. Το σημερινό δημοτικό διαμέρισμα Τίργκαρτεν προέκυψε μετά τη διοικητική μεταρρύθμιση του Βερολίνου το 2001 από τη διάσπαση του αρχικού διαμερίσματος Τίργκαρτεν, που περιλάμβανε το σημερινό Τίργκαρτεν, καθώς και τις συνοικίες Χάνζαφιρτελ και Μοαμπίτ. Ένα νέο σύστημα οδικών και σιδηροδρομικών σηράγγων βρίσκεται κάτω από το πάρκο με κατεύθυνση τον κεντρικό σταθμό του Βερολίνου στο κοντινό Μοαμπίτ. Αξιοσημείωτο στην περιοχή είναι το μεγάλο αστικό πάρκο Großer Tiergarten. Το τμήμα της συνοικίας νοτίως του πάρκου είναι γνωστό ως Tiergerten-Süd.

## Ιστορία
Στις 15 Ιανουαρίου 1919 ο σοσιαλιστής Καρλ Λίμπκνεχτ πυροβολήθηκε από τους στρατιώτες των Φράικορπς μέσα στο πάρκο κοντά στη λίμνη Neuer See. Το πτώμα της Ρόζα Λούξεμπουργκ, που δολοφονήθηκε την ίδια ημέρα, βρέθηκε στο κοντινό κανάλι Landwehr την 1η Ιουνίου 1919.

Το πρώτο *Ινστιτούτο για την Επιστήμη της Σεξολογίας* (*Institut für Sexualwissenschaft*) του Μάγκνους Χίρσφελντ βρισκόταν στην πρώην οδό In den Zelten, κοντά στο σύγχρονο Σπίτι των Πολιτισμών του Κόσμου (Haus der Kulturen der Welt), από το 1919 μέχρι το 1933 που το έκλεισαν οι Ναζί.

## Παραπομπές


## Εξωτερικοί σύνδεσμοι
* 

Κατηγορία:Συνοικίες του Βερολίνου
Αντρέι Λαβρόφ

Ο **Αντρέι Ιβάνοβιτς Λαβρόφ** (ρωσικά: *Андрей Иванович Лавров*, γεννημένος στις 26 Μαρτίου 1962 στο Κρασνοντάρ) είναι Ρώσος (και πρώην Σοβιετικός) τερματοφύλακας χειρασφέρισης (χάντμπολ) και ο μόνος τρεις φορές πρωταθλητής στο αγώνισμα αυτό στους Ολυμπιακούς Αγώνες.

Ο Λαβρόφ είναι επίσης ο μοναδικός αθλητής που κέρδισε χρυσά Ολυμπιακά μετάλλια για τρεις διαφορετικές εθνικές ομάδες, κερδίζοντας το χρυσό για την Σοβιετική Ένωση το 1988, για την Ενωμένη Ομάδα το 1992, καθώς και για τη Ρωσία, το 2000. Η εντυπωσιακή του σταδιοδρομία στους Ολυμπιακούς ξεκίνησε το 1988, στη Σεούλ με την ομάδα της πρώην ΕΣΣΔ, η οποία αναρριχήθηκε στην ψηλότερη θέση του βάθρου. Τέσσερα χρόνια αργότερα στη Βαρκελώνη, με το νέο όνομα της ομάδας, κατέκτησε το χρυσό μετάλλιο. Στην Ατλάντα το 1996 η ομάδα του Λαβρόφ κατέκτησε την πέμπτη θέση, κάτι που όπως φάνηκε αργότερα δεν διέκοψε την πορεία της, καθώς στους Ολυμπιακούς του Σίδνεϊ θα κατακτούσε άλλο ένα χρυσό μετάλλιο. Το 2000, μάλιστα, σε ηλικία 38 ετών ο ρώσος τερματοφύλακας αναδείχτηκε από τη Διεθνή Ομοσπονδία Χειρασφαίρισης κορυφαίος παίκτης στον κόσμο. Πολλοί θεώρησαν ότι με αυτόν τον τιμητικό τίτλο θα τερμάτιζε την καριέρα του, ωστόσο εκείνος αποφάσισε να συμμετέχει για πέμπτη φορά σε Ολυμπιακούς Αγώνες, αυτή τη φορά στους Θερινούς της Αθήνας το 2004. Εκεί, σε ηλικία 42 ετών, κέρδισε το τέταρτο Ολυμπιακό του μετάλλιο, άλλο ένα μοναδικό κατόρθωμα για έναν παίκτη χειροσφαίρισης, όταν η ρωσική ομάδα που συμμετείχε κέρδισε την τρίτη θέση και το χάλκινο μετάλλιο στους Ολυμπιακούς Αγώνες της Αθήνας.

Ο Λαβρόφ ήταν για ένα μεγάλο χρονικό διάστημα αρχηγός για την ρωσική ομάδα χειροσφαίρισης και ήταν ο σημαιοφόρος για τους Ρώσους αθλητές στην τελετή έναρξης των Θερινών Ολυμπιακών Αγώνων του Σίδνεϊ. Ο Λαβρόφ έχει κερδίσει επίσης δύο παγκόσμια πρωταθλήματα για τη Ρωσία, το 1993 και 1997, καθώς και το Ευρωπαϊκό Πρωτάθλημα του 1996. Το 2001, Αντρέι Λαβρόφ ψηφίστηκε ως ο «Ρώσος παίκτης χειρασφαίρισης του αιώνα» στην πατρίδα του.

## Παραπομπές


## Εξωτερικοί σύνδεσμοι
* 

Κατηγορία:Ρώσοι αθλητές
Λουίζα Ουλρίκη της Πρωσίας

Η **Λουίζα Ουλρίκη της Πρωσίας** (*Luise Ulrike von Preußen*, 24 Ιουλίου 1720 - 16 Ιουλίου 1781) ήταν κόρη του Φρειδερίκου Γουλιέλμου Α΄ της Πρωσίας, σύζυγος του Αδόλφου Φρειδερίκου της Σουηδίας και μητέρα των βασιλέων Γουσταύου Γ΄ και Καρόλου ΙΓ΄ της Σουηδίας.

## Βιογραφία
Γεννήθηκε στο Βερολίνο στις 24 Ιουλίου 1720 και ήταν το δέκατο παιδί και η έκτη κόρη του Φρειδερίκου Γουλιέλμου Α΄ της Πρωσίας και της Σοφίας Δωροθέας του Αννόβερου.

Ήταν όμορφη, έξυπνη, με έντονη ιδιοσυγκρασία και ισχυρή θέληση. Της δόθηκε μια προηγμένη εκπαίδευση. Τα πνευματικά της συμφέροντα δεν αντιτάχθηκαν από τον πατέρα της ο οποίος, μολονότι αποδοκίμαζε το ενδιαφέρον του αδελφού της για τη μάθηση, δεν το έκανε στην περίπτωση της Λουίζας Ουλρίκης, η οποία φέρεται να ήταν αγαπημένη του πατέρα της.

Στις 17 Ιουλίου 1744 παντρεύτηκε τον διάδοχο Αδόλφο Φρειδερίκο της Σουηδίας στο Βερολίνο. Το ζευγάρι μαζί απέκτησε πέντε παιδιά:
*θνησιγενές παιδί (1745).
*Γουσταύος Γ΄ της Σουηδίας (1746 - 1792), παντρεύτηκε την Σοφία Μαγδαληνή της Δανίας. Απέκτησαν 2 παιδιά.
*Κάρολος ΙΓ΄ της Σουηδίας (1748 - 1818), παντρεύτηκε την Εδβίγη Ελισάβετ του Χόλσταϊν-Γκόττορπ. Απέκτησαν 2 παιδιά (1 θνησιγενές).
*Φρειδερίκος Αδόλφος (1750 - 1803), Δούκα του Οέστεργκετλαντ.
*Σοφία Αλβερτίνα (1753 - 1829), Ηγουμένη του Κίντλινμπουργκ.

Ως Βασίλισσα, υπήρξε προστάτιδα του πολιτισμού και των επιστημών. Το 1753 ίδρυσε την Βασιλική Σουηδική Ακαδημία Επιστημών, Ιστορίας και Αρχαιοτήτων.

Πέθανε στις 16 Ιουλίου 1782 στο Παλάτι Σβάρτχο σε ηλικία 61 ετών. Θάφτηκε στην Εκκλησία του Ρίνταρχολμεν.

## Τίτλοι
*24 Ιουλίου 1720 – 17 Ιουλίου 1744: *Η Βασιλική Υψηλότητα* Πριγκίπισσα Λουίζα Ουλρίκη της Πρωσίας
*17 Ιουλίου 1744 - 25 Μαρτίου 1751: *Η Βασιλική Υψηλότητα* Η Διάδοχος Πριγκίπισσα της Σουηδίας
*25 Μαρτίου 1751 – 12 Φεβρουαρίου 1771: *Η Μεγαλειότητα Της* Η Βασίλισσα
*12 Φεβρουαρίου 1771 – 16 Ιουλίου 1782: *Η Μεγαλειότητα Της* η Χήρα Βασίλισσα της Σουηδίας

## Πρόγονοι


## Παραπομπές


*
*
*
*

## Εξωτερικοί σύνδεσμοι

Κατηγορία:Βασιλομήτωρ
Κατηγορία:Οίκος των Χοεντσόλερν
Κατηγορία:Βασίλισσες της Σουηδίας
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Διάδοχοι της Σουηδίας
Τομάζος (όνομα)

Το **Τομάζος** είναι αντρικό κύριο όνομα που απαντά στη Κύπρο και σε ορισμένες περιοχές της Ελλάδας. Από τα σπάνια σήμερα ονόματα, το συναντούμε στα Επτάνησα, τις Κυκλάδες, τα Δωδεκάνησα, την Κρήτη, περιοχές όπου επεκράτησαν παλιότερα οι Ενετοί και οι Γενουάτες ή αργότερα οι Ιταλοί. Στη Κύπρο υπάρχει Άγιος Τομάζος ο οποίος τιμάται στο χωριό Στρουμπί της Πάφου όπου υπάρχει και προσκήνημα στο όνομά του. Η κυπριακή παράδοση τον αναφέρει ως έναν από τους τρακόσιους ξένους «Αλαμάνους» αγίους της Κύπρου. Ο Αθανάσιος Μπούτουρας περιλαμβάνει το όνομα **Τομάζος** στην κατηγορία των «Ονομάτων εκ ξένων λαών». Το όνομα αντιστοιχεί στο ελληνικά αντρικό βαφτιστικό *[[Θωμάς (όνομα)|Θωμάς]]*. Ο γυναικείος τύπος του ονόματος είναι *Τομάζα* και *Τομαζίνα*.

## Ετυμολογία του ονόματος
Το όνομα προέρχεται από το αντρικό ιταλικό όνομα *Tommaso* ή *Tomaso*, το οποίο με τη σειρά του προέρχεται από το λατινικό *Thomas* (στη βυζαντινή περίοδο *Thomasus*), και αυτό από το μεταγενέστερο ελληνικό όνομα *[[Θωμάς (όνομα)|Θωμάς]]*. Τύποι του ονομάτος σε διάφορες περιοχές είναι οι ακόλουθοι:
* *Τομάζος*, στην Κίμωλο, στη Λέρο και την Αστυπάλαια, στη Θήρα, στη Σύρο·
* *Τομαζής*, Τουμαζής, στη Χίο·
* *Τουμάζος*, στην Κύπρο — όπου ο Σίμος Μενάρδος θεωρεί ότι προέρχεται από το γαλλικό *Thomas* — *Τουμάς*, *Τουμαζής*, *Τουμαζέλλης*.

## Ονομαστική εορτή
Συνήθως, ο *Τομάζος* γιορτάζει την πρώτη Κυριακή μετά την Πάσχα, την αποκαλούμενη Κυριακή του Θωμά (ή Κυριακή του Αντίπασχα) ή εναλλακτικά στις 6 Οκτωβρίου, ημέρα που η Ορθόδοξη Εκκλησία τιμά τη μνήμη του Θωμά εκ των δώδεκα αποστόλων. Η Καθολική Εκκλησία τιμά τη μνήμη του απόστολου Θωμά στις 3 Ιουλίου.

## Το όνομα Τομάζος ως επώνυμο
Σύμφωνα με τον Μανόλη Τριανταφυλλίδη, το οικογενειακό όνομα *Τομάζος*, *Τομάζης* είναι πατρωνυμικό από τα ιταλικά Σύμφωνα με την Χρυσούλα Τσικριτσή - Κατσιανάκη, στην Κρήτη εμφανίζονται τα οικογενειακά ονόματα *Τομαδάκης* και *Τωμαδάκης*· *Τομάζος*, *Τωμαζάκης*, *Τομαζάνης*, *Τουμαζάνης*· *Δομαζάκης*· στην Κεφαλονιά, *Τουμαζάτος*· και στη Ζάκυνθο, *Τομαζίνος*, *Τομαζέλλος*, *Τομαζέλλης*.

## Παραπομπές


Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Ονόματα ιταλικής προέλευσης
Κατηγορία:Ονόματα ιταλικά
Κορράδος Β΄ της Άνω Βουργουνδίας

Ο **Κορράδος Β΄** ο νεότερος, γερμ. Conrad II der jüngere (απεβ. 876) από τον Οίκο των Παλαιών Γουέλφων ήταν κόμης του Ωσέρ (864-876) και μετά δούκας της Άνω Βουργουνδίας (864-876).

## Βιογραφία
Ήταν γιος του Κορράδου Α΄ κόμη του Ωσέρ, Άαργκαου & Παρισιού και της Αδελαΐδας, κόρης του Ούγου κόμη του Τουρ. Αδελφός του ήταν ο Ούγος.

Εξαδέλφια του ήταν οι αδελφοί Κάρολος Β΄, που αποκηρύχθηκε και Λουδοβίκος Β΄ της Ανατολικής Φραγγίας, που έστειλε τον Κορράδο Β΄ και τον Ούγο σε αποστολή κατασκοπείας. Τότε οι δύο τους στράφηκαν προς τον Κάρολο Β΄ της Δυτικής Φραγκίας, που τους αντάμειψε πλουσιοπάροχα, μια και ο Κορράδος Β΄ έχασε τις τιμές που είχε στη Βαυαρία: τον έκανε δούκα της Πέραν του Ιούρα (Άνω) Βουργουνδίας το 864.

## Οικογένεια
Νυμφεύτηκε πρώτα τη Γιούντιτ/Ιουδήθ, κόρη του Εβεράρδος δούκα του Φρίουλι.

Έπειτα ο Κορράδος Β΄ έκανε δεύτερο γάμο με τη Βαλντράντα, ίσως κόρη του αγίου Γουλιέλμου δούκα της Τουλούζης, χήρα του Ροβέρτου Γ΄ κόμη του Βορμς. Είχε τέκνα:
* Ροδόλφος Α΄ 859-912, βασιλιάς της Άνω Βουργουνδίας.
* Αδελαΐδα γενν. π. 870, παντρεύτηκε τον Ριχάρδο των Μπιβινιδών δούκα της Βουργουνδίας.

## Πηγές
* The Annals of Fulda. (Manchester Medieval series, Ninth-Century Histories, Volume II.) Reuter, Timothy (trans.) Manchester: Manchester University Press, 1992.

## Παραπομπές σε πηγές

Κατηγορία:Οίκος των Παλαιών Γουέλφων
Γουέλφος (πατέρας της Ιουδήθ)

Ο **Γουέλφος**, γερμ. Welf (απεβ. π. 825) από τον Οίκο των Παλαιών Γουέλφων ήταν κόμης στις Φραγκικές γαίες τις Βαυαρίας. Είναι ο γενάρχης του Οίκου του.

## Βιογραφία
Κατάγεται από διακεκριμένη οικογένεια ευγενών της Φραγκονίας. Αναφέρεται μόνο με την ευκαιρία των γάμων της κόρης του Iουδήθ με τον Λουδοβίκο Α΄ των Φράγκων, που έγιναν το 819 στο Άαχεν. Ο γιος του Κορράδος Α΄ εμφανίζεται ως δούκας στην Αλαμαννία (ie Σουαβία) και επέτυχε μία υψηλή θέση σε περιοχές της Άνω Σουαβίας, τις οποίες μάλλον είχε κληρονομήσει από τη μητέρα του Χέντβιχ.

Το 818 απεβίωσε η Ερμενγκάρντε του Χέσμπαγιε, πρώτη σύζυγος του Λουδοβίκου Α΄ και ο βασιλιάς έκανε 2η σύζυγό του την μεγαλύτερη κόρη του Γουέλφου, τη Γιούντιτ. Από τότε ο Οίκος των Γουέλφων έγινε πολιτικά ισχυρός. Αν και ο ίδιος ο Γουέλφος δεν έγινε πολιτικά εξέχων, η οικογένειά του διαπλέχτηκε με τους Καρολίδες, καθώς η μικρότερη  κόρη του Χέμμα παντρεύτηκε τον Λουδοβίκο Β΄ των Φράγκων (γιο του Λουδοβίκου Α΄ και της Ερμενγκάρντε).

Οι εγγονοί του ηγεμόνευσαν στην επικράτεια των Φράγκων: Κάρολος Β΄ των Φράγκων, ο μόνος γιος της Ιουδήθ· (Καρλομάν της Βαυαρίας, Λουδοβίκος Γ΄ της Σαξονίας και Κάρολος Γ΄ των Φράγκων, οι γιοί της Χέμμας.

Όταν απεβίωσε το 825, η σύζυγός του αποσύρθηκε στο αββαείο του Σέλλες, όπου έγινε ηγουμένη.

## Οικογένεια

Νυμφεύτηκε τη Χέντβιχ, κόρη του Ίζαμπαρτ κόμη του Τούργκαου στη Σαξονία και είχε τέκνα:
* Ιουδήθ της Βαυαρίας 795-843, παντρεύτηκε τον Λουδοβίκο Α΄ των Φράγκων.
* Κορράδος Α΄ απεβ. 864, κόμης του Ωσέρ, Άαργκου, Παρισιού.
* Ροδόλφος απεβ. 866, κόμης του Ποντιέ.
* Χέμμα π. 803-876, παντρεύτηκε τον Λουδοβίκο Β΄ των Φράγκων.

## Παραπομπές



## Πηγές

*Riche, Pierre (1993). The Carolingians, A Family Who Forged Europe. Translated by Allen, Michael Idomir. University of Philadelphia Press.

Κατηγορία:Οίκος των Παλαιών Γουέλφων
Συμπλήρωμα διατροφής

Ως **συμπληρώματα διατροφής** ορίζονται τα τρόφιμα με σκοπό τη συμπλήρωση της συνήθους δίαιτας, τα οποία αποτελούν συμπυκνωμένες πηγές θρεπτικών συστατικών ή άλλων ουσιών με θρεπτικές ή φυσιολογικές επιδράσεις, μεμονωμένων ή σε συνδυασμό, και τα οποία διατίθενται στο εμπόριο σε δοσιμετρικές μορφές, ήτοι μορφές παρουσίασης όπως κάψουλες, παστίλιες, δισκία, χάπια και άλλες παρόμοιες μορφές καθώς και φακελάκια σκόνης, φύσιγγες υγρού προϊόντος, φιαλίδια με σταγονόμετρο και άλλες παρόμοιες μορφές υγρών και κόνεων που προορίζονται να ληφθούν σε προμετρημένες μικρές μοναδιαίες ποσότητες. Είναι σκευάσματα που λαμβάνονται από το στόμα (per os) και περιέχουν ουσίες που λείπουν από την κανονική διατροφή είτε περιέχονται σε αυτήν σε ποσότητες που θεωρούνται ανεπαρκείς.

Ο διαχωρισμός ανάμεσα στα συμπληρώματα διατροφής και στα τρόφιμα ειδικής διατροφής δεν είναι πάντα σαφής. Ως «τρόφιμα ειδικής διατροφής» ορίζονται τα τρόφιμα τα οποία λόγω της ειδικής σύνθεσής τους ή της ειδικής επεξεργασίας κατά την παρασκευή τους διακρίνονται σαφώς από τα τρόφιμα συνήθους κατανάλωσης, ανταποκρίνονται στο δηλούμενο θρεπτικό προορισμό τους και κατά τη διάθεσή τους στο εμπόριο δηλώνεται ότι επιτελούν τον προορισμό αυτόν.

Τα μακαρόνια χωρίς γλουτένη και το γάλα χωρίς λακτόζη αποτελούν τρόφιμο ειδικής διατροφής. Οι βιταμίνες όμως είναι συμπλήρωμα ειδικής διατροφής. Σε γενικές γραμμές, ό,τι είναι σε συμπυκνωμένη μορφή είναι συμπλήρωμα διατροφής ενώ ότι είναι σε κανονική μορφή τροφίμου αλλά έχει ειδική σύνθεση ή επεξεργασία, είναι τρόφιμο ειδικής διατροφής. 

Τροφίμα ειδικής διατροφής είναι ακόμη οι τροφές για διαβητικούς, το εμπλουτισμένο με επιπλέον ασβέστιο γάλα, το γάλα σε σκόνη και άλλα. Αντίστοιχα, συμπληρωμάτα διατροφής είναι: η πρωτεΐνη ορού γάλατος, τα αμινοξέα, η κρεατίνη ενώ μερικά συμπληρώματα διατροφής εμπίπτουν και στις δύο κατηγορίες όπως οι φόρμουλες πρωτεΐνης για αδυνάτισμα 

## Πηγές


* ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ, Τμήμα Ε΄: Προϊόντων Ειδικής Διατροφής & Συμπληρωμάτων Διατροφής, "Πρόταση αλλαγής μέγιστων επιτρεπόμενων ορίων μικροθρεπτικών στοιχείων σε συμπληρώματα διατροφής και τρόφιμα", 2011

* Επίσημη Εφημερίδα των Ευρωπαϊκών Κοινοτήτων, ΟΔΗΓΙΑ 2002/46/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 10ης Ιουνίου 2002 για την προσέγγιση των νομοθεσιών των κρατών μελών περί των συμπληρωμάτων διατροφής
* Διαδικτυακή πύλη ΕΦΕΤ (Eνιαίος Φορέας Ελέγχου Τροφίμων) https://web.archive.org/web/20110527112426/http://www.efet.gr/portal/page/portal/efetnew/legislations/sociable_legislations/special_diatery

Κατηγορία:Διατροφή
Σαλομόν Καλού

O **Σαλομόν Καλού** (*Salomon Kalou*, 5 Αυγούστου 1985) είναι Ιβοριανός ποδοσφαιριστής, ο οποίος αγωνίζεται ως κεντρικός επιθετικός για τη Χέρτα Βερολίνου. Μέχρι το 2017 ήταν διεθνής με την Ακτή Ελεφαντοστού.

## Σταδιοδρομία
Ξεκίνησε να αγωνίζεται επαγγελματικά το 2003 στη Φέγενορντ. Το 2006 υπέγραψε στην Τσέλσι, με την οποία κέρδισε ένα πρωτάθλημα (2009-2010), τέσσερα Κύπελλα (2006–07, 2008–09, 2009–10 και 2011–12), ένα Λιγκ Καπ Αγγλίας (2006–07) και ένα Κομιούνιτι Σιλντ (2009). Επίσης, κατέκτησε ένα Τσάμπιονς Λιγκ (2011–12) και έφτασε άλλη μία φορά στον τελικό (2007–2008). To 2012 υπέγραψε στη Λιλ, όπου έμεινε για δύο χρόνια. Από τον Αύγουστο του 2014 είναι παίκτης της Χέρτα Βερολίνου.

Στην εθνική ομάδα ξεκίνησε να αγωνίζεται το 2007. Έπαιξε στα Μουντιάλ του 2010 και του 2014. Επίσης, συμμετείχε στο Κύπελλο Εθνών Αφρικής του 2015 κατακτώντας το τρόπαιο. Το 2017 ανακοίνωσε πως σταματά να αγωνίζεται με την εθνική ομάδα.
## Παραπομπές


Κατηγορία:Ιβοριανοί ποδοσφαιριστές
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Κυπέλλου Εθνών Αφρικής 2008
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Ποδοσφαιριστές Κυπέλλου Εθνών Αφρικής 2012
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Κυπέλλου Εθνών Αφρικής 2015
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές ΑΣΕΚ Μιμοζά
Κατηγορία:Ποδοσφαιριστές ΣΜΦ Εξέλσιορ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ολυμπιακής ομάδας Ακτής Ελεφαντοστού
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Παίκτες νικητές Κυπέλλου Εθνών Αφρικής
Ροζέ Βιτράκ

Ο **Ροζέ Βιτράκ** (Γαλλικά: **Roger Vitrac**, 17 Νοεμβρίου 1899 - 22 Ιανουαρίου 1952) ήταν γάλλος σουρεαλιστής θεατρικός συγγραφέας και ποιητής. Αναγνωρισμένος μετά θάνατον, πέθανε αλκοολικός σε ηλικία 53 ετών. Τα άπαντα του συγγραφέα μεταφράστηκαν στα Ιταλικά, τα Γερμανικά, τα Αγγλικά και τα Ολλανδικά. Στα Ελληνικά μεταφράστηκε το έργο του *Βικτόρ, ή τα παιδιά στην εξουσία*.

## Εργογραφία
Θέατρο:
* *Le Peintre* (*Ο ζωγράφος*, 1922)
* *Mademoiselle Piège* (*Δεσποινίς Παγίδα*, 1922)
* *Entrée libre* (*Ελεύθερη είσοδος*, 1922)
* *Poison* (*Δηλητήριο*, 1923)
* *Les Mystères de l'amour* (*Τα μυστήρια του έρωτα*, 1924)
* *Victor ou les Enfants au pouvoir* (*[[Βικτόρ ή τα παιδιά στην εξουσία]]*, 1928)
* *Le Coup de Trafalgar* (*Η Ναυμαχία του Τραφάλγκαρ*, 1929, πρεμιέρα 1934)
* *Les Demoiselles du large* (*Οι δεσποινίδες της ανοιχτής θάλασσας*, 1933)
* *Le Loup-garou* (*Ο λυκάνθρωπος*, 1935)
* *Le Camelot* (*Το Κάμελοτ*, 1936)
* *La Bagarre* (*Ο καυγάς*, 1938)
* *Médor* (*Médor*, 1939)
* *Le Sabre de mon père* (*Η Σπάθα του πατέρα μου*, 1950)
* *Le Condamné* (*Ο καταδικασμένος*, 1951)

Ποίηση:
* *Le Faune noir* (*Ο μαύρος Φαύνος*, 1919)
* *La Lanterne noire* (*Το μαύρο Φανάρι*, 1925, εκδόθηκε το 1964)
* *Connaissance de la mort* (*Γνώση του θανάτου*, 1926)
* *Humoristiques* (*Κωμικά*, 1927)
* *Cruautés de la nuit* (*Σκληρότητες της νύχτας*, 1927)

Δοκίμια κ.ά. :
* *[[Giorgio De Chirico]]*
* *[[Jacques Lipchitz]]*

## Παραπομπές σημειώσεις


## Βιβλιογραφία
Ντάσκας, Δ. 2025. «Ροζέ Βιτράκ: Χρονολόγιο βίου και έργου», στο: R. Vitrac, *Βικτόρ ή τα παιδιά στην εξουσία*, μετάφραση Δ. Ντάσκας, Αθήνα: Κάπα Εκδοτική, σσ. 144-154.

Κατηγορία:Γάλλοι θεατρικοί συγγραφείς
Κατηγορία:Γάλλοι ποιητές
Μικρός Ανθρωποφάς Φούρνων

Ο **Μικρός Ανθρωποφάς ** ή το **Κεδρό** είναι νησίδα του συμπλέγματος των Φούρνων Κορσεών η οποία βρίσκεται νοτιοανατολικά των Φούρνων. Μαζί με τη γειτονική βραχονησίδα Ανθρωποφάς ή Μεγάλος Ανθρωποφάς αναφέρονται ως Ανθρωποφάγος και απέχουν 1,5 μίλι ανατολικά του ακρωτηρίου Αγριδιό των Φούρνων. Γεωλογικά, όπως όλο το σύμπλεγμα των νησιών, ανήκει στην Κυκλαδίτικη ενότητα. Από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τα είδη: *Calonectris diomedea, Falco eleonorae, Falco naumanni, Larus audouinii* και *Puffinus yelkouan*. Σύμφωνα με το σχέδιο Καλλικράτης, ανήκει στον Δήμο Φούρνων Κορσεών και σύμφωνα με την απογραφή του 2011 δεν κατοικείται.

## Εξωτερικοί σύνδεσμοι
* Kédro: Greece από το  National Geospatial-Intelligence Agency, Bethesda, MD, USA
* Φούρνοι Ικαρίας από τον ιστότοπο https://music.reasonablegraph.org

## Παραπομπές


Κατηγορία:Νησιά του βορειοανατολικού Αιγαίου
Κατηγορία:Περιφερειακή ενότητα Ικαρίας
Κατηγορία:Δήμος Φούρνων Κορσεών
Κορράδος Α΄ του Ωσέρ

Ο **Κορράδος Α΄ της Ωσέρ** ή *Κορράδος ο πρεσβύτερος* (Γερμανική γλώσσα : *Conrad der altere*, απεβ. περί το 864) μέλος του Βαυαρικού κλάδου του Οίκου των Παλαιών Γουέλφων ήταν κόμης στην Οσέρ, το Καντόνι του Άαργκαου και σε πολλές περιοχές γύρω από την Λίμνη Κωνσταντίας, ηγούμενος του Σαιν-Ζερμαίν και Κόμης των Παρισίων (859 - 864).

## Βιογραφία
Ο Κορράδος Α΄ ήταν γιος του Γουέλφου κόμη εδαφών στη Βαυαρία και της Χέντβιχ, κόρης του Ίζαμπαρτ κόμη του Τούργκαου στη Σαξονία. Η αδελφή του Ιουδήθ ήταν δεύτερη σύζυγος του Λουδοβίκου Α΄ του *Ευσεβούς*, βασιλιά των Φράγκων και η αδελφή του Χέμμα παντρεύτηκε τον Λουδοβίκο Β΄ τον *Γερμανικό*.

Το 858 αυτός και η οικογένειά του εγκατέλειψαν τον βασιλιά τους Λουδοβίκο τον Γερμανικό και μετέβησαν στην αυλή του Καρόλου του Φαλακρού της Δυτικής Φραγκίας, γιο της Ιουδήθ. Αμείφθηκαν γενναιόδωρα και ο Κορράδος έλαβε αρκετές κομητείες: Οσέρ, Άαργκαου (οι δύο περιοχές είναι κοντά στη λίμνη Κωνσταντία) και την κομητεία του Παρισιού. Τότε ο Λουδοβίκος ο Γερμανικός έκανε κατάσχεση στα φέουδα του στη Βαυαρία. 
Στο έργο *"Τα θαύματα του Σαιν-Ζερμαίν)"* ο Κορράδος Α΄ αναφέρεται ως πρίγκιπας.
Μερικές πηγές αναφέρουν ότι όταν απεβίωσε, η σύζυγός του έκανε δεύτερο γάμο με τον Ροβέρτο που διετέλεσε Μαρκήσιος της Νευστρίας και είχε την εύνοια του Καρόλου του Φαλακρού.

## Οικογένεια
Την περίοδο 834 - 838 παντρεύτηκε την Αδελαΐδα του Τουρ, κόρη του Ούγου κόμη του Τουρ & Σαν και είχε τέκνα:
* Ούγος απεβ. 886, ηγούμενος στο αβαείο του Σαιν-Ζερμαίν στο Ωσέρ.
* Κορράδος Β΄ απεβ. 876, δούκας της Άνω Βουργουνδίας.
* (;)Γουέλφος Α΄ απεβ. πριν το 876, κόμης του Άλπγκαου, Λίντσγκαου, (;)Άργκενγκαυ στη Σουαβία. Ιδρυτής του κλάδου της Σουαβίας.

## Παραπομπές


## Πηγές
*The Annals of Fulda. (Manchester Medieval series, Ninth-Century Histories, Volume II.) Reuter, Timothy (trans.) Manchester: Manchester University Press, 1992.
*Heidecker, Karl Josef (2010). The Divorce of Lothar II: Christian Marriage and Political Power in the Carolingian World. Translated by Guest, Tanis M. Cornell University Press.199
*Nelson, Janet L. (1996). Frankish World, 750-900. Hambledon Press.
*Reuter, Timothy, ed. (1992). The Annals of Fulda. Volume II. Manchester University Press.

Κατηγορία:Οίκος των Παλαιών Γουέλφων
Ροδόλφος Β΄ της Βουργουνδίας

Ο **Ροδόλφος Β΄**, γερμ. Rudolf II (π. 880 - 11 Ιουλίου 937) από τον Οίκο των Παλαιών Γουέλφων ήταν βασιλιάς της Άνω (ie Πέραν του Γιούρα) Βουργουνδίας (912-937), της Λομβαρδίας ("Ιταλίας") (922-926) και της Κάτω Βουργουνδίας (933-937), που ενοποίησε με την Άνω, ονομάζοντας τη νέα επικράτειά του *βασίλειο της Αρλ*.

## Βιογραφία
Ήταν ο μόνος γιος του Ροδόλφου Α΄ βασιλιά της Άνω Βουργουνδίας και μάλλον της Γκουίλλα των Μπιβινιδών, ίσως κόρης του Μπόζο της Προβηγκίας. 

Το 912 διαδέχθηκε τον πατέρα του και ήλθε σε σύγκρουση με τον γείτονά του δούκα της Σουαβίας. Έτσι εκστράτευσε στο Τούργκαου και τη Ζυρίχη, αλλά ο Μπούρχαρτ Β΄ των Χουνφριτιδών δούκας της Σουαβίας τον νίκησε το 919 στη μάχη του Βίντερτουρ. Συμφώνησαν ειρήνη και ο Ροδόλφος Β΄ νυμφεύτηκε την κόρη εκείνου, τη Μπέρτα.

Τότε του Ροδόλφου Β΄ ζητήθηκε από ευγενείς της Λομβαρδίας ("Ιταλίας"), με προεξάρχοντα τον Αδαλβέρτο Α΄ μάργραβο της Ιβρέας, να παρέμβει στη Λομβαρδία υπέρ αυτών και εναντίον του Βερεγγάριου Α΄ των Ουνρουοχιδών της Λομβαρδίας. Όταν εισήλθε στη Βόρειο Ιταλία, στέφθηκε βασιλιάς από τους Λομβαρδούς της Παβίας και το 923 στη μάχη της Πιασέντσα νίκησε τον Βερεγγάριο, ο οποίος φονεύθηκε το επόμενο έτος, πιθανώς με υποκίνηση του Ροδόλφου Β΄. Από τότε διέμενε εναλλάξ στην Άνω Βουργουνδία και στη Λομβαρδία. 

Όμως το 926 οι ευγενείς της Λομβαρδίας στράφηκαν εναντίον του και ζήτησαν από τον Ούγο των Μποζονιδών κυβερνήτη της Κάτω Βουργουνδίας (Προβηγκίας) να γίνει νέος βασιλιάς τους. Τότε ο Μπούρχαρτ Β΄ έσπευσε προς υποστήριξη του γαμπρού του Ροδόλφου Β΄, αλλά του επιτέθηκαν στη Νοβάρα άνδρες του Λάμπερτ αρχιεπισκόπου του Μιλάνου και τον σκότωσαν. Ο Ροδόλφος Β΄ αποσύρθηκε στην Άνω Βουργουνδία για να προστατευθεί, αφήνοντας έτσι τον Ούγο να στεφθεί βασιλιάς της Λομβαρδίας. Στη Συνέλευση (Diet) στο Βορμς το 926, έδωσε την Αγία Λόγχη στον Ερρίκο Α΄ των Οθωνιδών της Ανατολικής Φραγγίας με αντάλλαγμα την περιοχή της Βασιλείας στη Σουαβία. Αντάλλαξε την αξίωσή του στη Λομβαρδία με την Κάτω Βουργουνδία. 

Ένωσε τις δύο Βουργουνδίες το 933 με το όνομα Βασίλειο της Αρλ. Κυβέρνησε ώσπου απεβίωσε το 937 και τον διαδέχθηκε ο μόνος γιος του Κορράδος Α΄.Η κόρη του Αδελαΐδα παντρεύτηκε πρώτα τον γιο τού Ούγου και μετά τον γιο τού Ερρίκου Α΄.  Ο Ούγος νυμφεύτηκε τη χήρα του Ροδόλφου Β΄.

## Οικογένεια
Νυμφεύτηκε το 922 τη Μπέρτα των Χουνφριτιδών, κόρη του Μπούρχαρτ Β΄ δούκα της Σουαβίας και είχε τέκνα:
* Κορράδος Α΄ π. 925-993, βασιλιάς της Άνω & Κάτω Βουργουνδίας (βασίλειο της Αρλ).
* Αδελαΐδα 931-999, παντρεύτηκε πρώτα τον Λοθάριο Β΄ των Μποζονιδών της Λομβαρδίας και μετά τον Όθωνα Α΄ των Οθωνιδών της Γερμανίας. Μεταξύ των τέκων της ήταν ο:
** Όθων Β΄ της Γερμανίας, νυμφεύτηκε την Θεοφανώ των Σκληρών, μικρανιψιά του Νικηφόρου Β΄ Φωκά Αυτοκράτορα των Ρωμαίων.

## Πηγές


Κατηγορία:Οίκος των Παλαιών Γουέλφων
Κροατική νοηματική γλώσσα

Η **Κροατική νοηματική γλώσσα** (κροατικά: Hrvatski znakovni jezik, HZJ) είναι η νοηματική γλώσσα της κοινότητας των κωφών στην Κροατία. Στο παρελθόν θεωρήθηκε ως διάλεκτος της γιουγκοσλαβικής νοηματικής γλώσσας, αν και η διαλεκτική ποικιλομορφία της πρώην Γιουγκοσλαβίας δεν έχει αξιολογηθεί.

Το πρώτο σχολείο για τους κωφούς στην Κροατία δημιουργήθηκε στο Ζάγκρεμπ το 1885. Το συνέδριο για τη νοηματική γλώσσα και τον πολιτισμό των κωφών πραγματοποιήθηκε στο Ζάγκρεμπ της Κροατίας από τις 3 έως τις 5 Μαΐου 2001. Το 2004, ένα έργο για την καθιέρωση μιας γραμματικής για την γλώσσα ξεκίνησε από ερευνητές στο Πανεπιστήμιο Πούρντου και στο Πανεπιστήμιο του Ζάγκρεμπ.

Σύμφωνα με το νόμο, η Κροατική Ραδιοτηλεόραση έχει στις υποχρεώσεις της να προωθήσει τη μετάφραση των προγραμμάτων στην κροατική νοηματική γλώσσα. Σημαντικά κέντρα εκπαίδευσης της γλώσσας βρίσκονται στο Ζάγκρεμπ, το Σπλιτ και το Όσιγιεκ.

Οι οργανισμοί για τους κωφούς στην Κροατία περιλαμβάνουν την Κροατική Ένωση Κωφών και Τυφλών Ατόμων (DODIR), η οποία ιδρύθηκε το 1994.

Η βασική σειρά των λέξεων στη γλώσσα είναι η υποκείμενο-ρήμα-αντικείμενο, όπως και στην ομιλούμενη κροατική γλώσσα. Το χειροκίνητο αλφάβητο με δύο χέρια είναι ευρέως διαδεδομένο. Ένα αλφάβητο με το ένα χέρι, το οποίο βασίζεται στο διεθνές χειροποίητο αλφάβητο, αν και χρησιμοποιείται λιγότερο, έχει επίσημο καθεστώς.

## Παραπομπές


## Εξωτερικοί σύνδεσμοι
*  Dictionary of Croatian Sign Language
*  Croatian Deaf Portal.
*  Croatian Association of Deafblind People Dodir.
*  Croatian Association of the Deaf and Hard of Hearing.
* Possession and existence in three sign languages 

Κατηγορία:Γλώσσες της Κροατίας
Κατηγορία:Νοηματικές γλώσσες
Λίμνη Ελγκιγκιτγκίν

Η **λίμνη Ελγκιγκιτγκίν** (Ρωσικά και Τσούκτσι: Эльгыгытгын) είναι μια λίμνη κρατήρα πρόσκρουσης που βρίσκεται στο αυτόνομο θύλακα Τσουκότκα στη βορειοανατολική Σιβηρία, περίπου 150 χιλιόμετρα νοτιοανατολικά του κόλπου Τσαούνσκαγια.

Η λέξη "Ελγκιγκιτγκίν" σημαίνει "λευκή λίμνη" στη γλώσσα Τσούκτσι.

Η λίμνη παρουσιάζει ιδιαίτερο ενδιαφέρον για τους επιστήμονες, γιατί δεν καλύπτεται ποτέ από παγετώνες. Αυτό επέτρεψε την αδιάκοπη συσσώρευση 400 μέτρων του ιζήματος στο κάτω μέρος της λίμνης, επιτρέποντας την καταγραφή πληροφοριών σχετικά με την προϊστορική κλιματική αλλαγή.

## Γεωγραφία
Η λίμνη Ελγκιγκιτγκίν στραγγίζεται στα νοτιοανατολικά από τον κλάδο Ενμιμπάαμ του ποταμού Μπελάγια. Έχει διάμετρο περίπου 12 χιλιομέτρων και έχει μέγιστο βάθος 174 μ. Η λίμνη επικεντρώνεται σε έναν κρατήρα κρούσης με διάμετρο 18 χιλιομέτρων που σχηματίστηκε πριν από 3,6 εκατομμύρια χρόνια κατά τη διάρκεια του Πλειόκαινου. Πριν από την αξιόπιστη χρονολόγησή της, τα προκαταρκτικά έγγραφα στα τέλη της δεκαετίας του 1970 πρότειναν είτε την Ελγκιγκιτγκίν ή την Ζαμανσίν ως πηγή του Αυστραλιανού τεκτίτη.

## Επιστημονική διάτρηση
Στα τέλη του 2008 και στις αρχές του 2009, μια διεθνής ομάδα από τη Γερμανία, τη Ρωσία και τις ΗΠΑ διεξήγαγε πρόγραμμα γεωτρήσεων με στόχο τρεις τρύπες στη λίμνη Elgygytgyn. Οι προκύπτοντες πυρήνες ονομάζονται Θέση ICPD 5011-1 και 5011-3. Αυτό συγχρηματοδοτήθηκε από το Διεθνές Συνέδριο Επιστημονικών Γεωτρήσεων με χρηματοδότηση και από το Εθνικό Ίδρυμα Επιστημών των ΗΠΑ, το Γερμανικό Ομοσπονδιακό Υπουργείο Παιδείας και Έρευνας (BMBF), το Ινστιτούτο Άλφρεντ Βέγκενερ και το GeoForschungsZentrum του Πότσνταμ, το Ομοσπονδιακό Υπουργείο Επιστημών και Έρευνας της Αυστρίας (BMWF), το παράρτημα Άπω Ανατολής της Ρωσικής Ακαδημίας Επιστημών και το Ρωσικό Ίδρυμα Βασικών Ερευνών.

## Πανίδα
Οι συνθήκες στη λίμνη Ελγκιγκιτγκίν είναι εξαιρετικά σοβαρές για τη ζωή των ψαριών. Ωστόσο, υπάρχουν τρία είδη που κατοικούν μόνιμα στο σκληρό υδάτινο περιβάλλον της λίμνης. Αυτά είναι τα είδη Salvelinus boganidae, S. elgyticus και Salvethymus svetovidovi. Τα δύο τελευταία είδη είναι ενδημικά στη λίμνη Ελγκιγκιτγκίν. Τα γκολέτς (*Salvelinus alpinus*, ) έχει εισαχθεί πρόσφατα. Τα είδη ψαριών στη λίμνη έχουν προσαρμοσθεί στα πολύ κρύα νερά της, τα οποία είναι γενικά ακριβώς πάνω από το σημείο τήξης, και ξοδεύουν το μεγαλύτερο μέρος του έτους σε απόλυτο σκοτάδι. Η επιφάνεια είναι παγωμένη για περίπου 10 μήνες του έτους. Μπορεί να αρχίσει να λιώνει το καλοκαίρι, αλλά μερικά χρόνια ποτέ δεν ξεπαγώνει.

## Δείτε επίσης
* Κατάλογος λιμνών της Ρωσίας

## Παραπομπές


## Εξωτερικοί σύνδεσμοι

* Dr. Matt Nolan at the University of Alaska Fairbanks
* Polar Expedition to Siberian Lake will Yield Details of Past Climate PhysOrg.com.
* NASA Earth Observatory
* ''Haltia E. M.'', ''Nowaczyk N. R.'' Magnetostratigraphy of sediments from Lake El’gygytgyn ICDP Site 5011-1: paleomagnetic age constraints for the longest paleoclimate record from the continental Arctic, 2014.

Κατηγορία:Λίμνες της Ρωσίας
Στρογγυλό Φούρνων

Το **Στρογγυλό** είναι νησίδα στο Ικάριο πέλαγος, στα νότια του συμπλέγματος των Φούρνων Κορσεών και βρίσκεται στη νήσο Φούρνοι και τη νησίδα Μακρονήσι. Το 2000, με την υπουργική απόφαση Αριθ.ΔΠΑ/10912/01.11.2000, χαρακτηρίστηκε ως τόπος ιδιαίτερου φυσικού κάλλους ενώ από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: *Calonectris diomedea, Falco eleonorae, Falco naumanni, Larus audouinii* και *Puffinus yelkouan*. Σύμφωνα με το σχέδιο Καλλικράτης, ανήκει στον Δήμο Φούρνων Κορσεών και σύμφωνα με την απογραφή του 2011 δεν κατοικείται.

## Εξωτερικοί σύνδεσμοι
* Διαδραστικός χάρτης Ικαρίας 

## Παραπομπές


Κατηγορία:Νησιά του βορειοανατολικού Αιγαίου
Κατηγορία:Περιφερειακή ενότητα Ικαρίας
Κατηγορία:Δήμος Φούρνων Κορσεών
Ναουκογκράντ

Το **ναουκογκράντ** (ρωσικά: наукогра́д, επίσης τεχνολογική πόλη), που σημαίνει «πόλη επιστήμης», είναι επίσημος όρος για πόλεις με υψηλές συγκεντρώσεις εγκαταστάσεων έρευνας και ανάπτυξης στη Ρωσία και τη Σοβιετική Ένωση. Μερικές από αυτές τις πόλεις κατασκευάστηκαν ειδικά από τη Σοβιετική Ένωση για τους σκοπούς αυτούς. Ορισμένες από αυτές τις πόλεις ήταν μυστικές και αποτελούσαν μέρος ενός μεγαλύτερου συστήματος κλειστών πόλεων στην ΕΣΣΔ, από τις οποίες πολλές χτίστηκαν από καταναγκαστική εργασία από τα σοβιετικά Γκουλάγκ. Στη Ρωσική Ομοσπονδία, στη μετασοβιετική εποχή, ο όρος χρησιμοποιείται γενικά για περίπου εβδομήντα πόλεις που έχουν συγκεντρώσεις επιστημονικής έρευνας και παραγωγής και συγκεκριμένα αναφέρεται σε ένα μικρό αριθμό πόλεων που έχουν αναγνωριστεί για τις επιστημονικές τους ικανότητες και ως εκ τούτου έχουν ειδικά προνόμια .

Από τα γενικότερα ναουκογκράντ, περίπου τριάντα βρίσκονται στην περιοχή της Μόσχας και τα υπόλοιπα κυρίως στις περιοχές του Βόλγα, των Ουραλίων και της Σιβηρίας. Λίγα είναι τώρα «κλειστά» - υπάρχουν μόνο δέκα κλειστές πυρηνικές πόλεις όπου η πυρηνική στρατιωτική εργασία της Ρωσίας συνεχίζεται. Ορισμένα εξακολουθούν να έχουν στρατιωτικές συνδέσεις, όπως το Φριάζινο, όπου αναπτύσσονται προηγμένες συσκευές ραδιοφωνίας και ηλεκτρονικών συσκευών, αλλά τα περισσότερα επικεντρώνονται τώρα σε μη στρατιωτικές εργασίες με τη βοήθεια των δανείων βοήθειας της Δύσης. Ορισμένα ναουκογκράντ λειτουργούν από τη Ρωσική Ακαδημία Επιστημών, συμπεριλαμβανομένου του Πούστσινο, ενός κέντρου βιολογικών επιστημών, και της Τσερνογκολόφκα, ενός κέντρου φυσικής και χημείας. Το Ζελένογκραντ (μια πόλη και μια διοικητική επαρχία της Μόσχας που βρίσκεται σαράντα χιλιόμετρα από το κέντρο της πόλης) είναι το ρωσικό κέντρο έρευνας, εκπαίδευσης και παραγωγής στην περιοχή των ηλεκτρονικών.

Η πρώτη πόλη που έγινε επισήμως «ναουκογκράντ» το 2000 ήταν το Ομπνίνσκ, μια πόλη με πολλά πυρηνικά και άλλα ειδικά υλικά, καθώς και με εγκαταστάσεις μετεωρολογικών και ιατρικών ερευνών. Τρεις άλλες πήραν αυτό το καθεστώς σύντομα: η Ντουμπνά, ένα διεθνές κέντρο πυρηνικής έρευνας, το Κορολιόφ όπου βρίσκονται πολλές εγκαταστάσεις διαστημικής έρευνας και το Κόλτσοβο, κοντά στο Ακαντεμγκοροντόκ, το οποίο ήταν αρχικά η έδρα του κέντρου βιολογικού πολέμου Βέκτορ, αλλά τώρα είναι ένα κέντρο φαρμακευτικής και ιατρικής έρευνας. Λίγο αργότερα, το Δεκέμβριο του 2003, το Ρεούτοφ και το Φριάζινο έλαβαν επίσης το καθεστώς του ναουκογκράντ.

## Εξωτερικοί σύνδεσμοι
* Secret Cities

Κατηγορία:Πολιτισμός της Σοβιετικής Ένωσης
Κατηγορία:Επιστήμες και τεχνολογία στη Ρωσία
Κατηγορία:Επιστήμες και τεχνολογία στη Σοβιετική Ένωση
Φαμπρίτσιο Κορόνα

Ο **Φαμπρίτσιο Μαρία Κορόνα** (), (29 Μαρτίου 1974), είναι Ιταλός ηθοποιός, τηλεοπτική προσωπικότητα και πρώην φωτογράφος.

## Βιογραφία
Γεννημένος στη Κατάνια της Σικελίας, είναι γιος των δημοσιογράφων Βιττόριο και Γκαμπριέλα Κορόνα, και έχει και δύο αδερφούς, τον Φεντερίκο και τον Φρανσίσκο.

## Καριέρα

Είναι πρώην συνέταιρος και διαχειριστής του φωτογραφικού πρακτορείου Κορόνα στο Μιλάνο. Ήταν το κεντρικό πρόσωπο σε μια σειρά ερευνών της ιταλικής δικαιοσύνης το 2007 σε ένα σκάνδαλο εκβιασμών, γνωστό και ως Βαλλετόπολι. με την εμπλοκή πολλών επωνύμων από το χώρο της ψυχαγωγίας και του αθλητισμού. Συνελήφθη με την κατηγορία του φυσικού αυτουργού σε εκβιασμό και πέρασε 77 ημέρες στην φυλακή. Αφέθηκε ελεύθερος τον Μάιο του 2007. Κατά την διάρκεια της φυλάκισης του, ο Κορόνα θα γράψει το βιβλίο "La mia Prigione" (Η φυλακή μου), με τις εμπειρίες του, ως αποτέλεσμα του σκανδάλου Βαλλετόπολι. και το οποίο είχε πάρει μεγάλη δημοσιότητα στα Ιταλικά μέσα ενημέρωσης. 

Τον Μάρτιο του 2009, έλαβε μέρος στο ριαλιτι σόου "La  fattoria". Το ντεμπούτο του ως ηθοποιός έγινε το 2010 στην δραματική τηλεοπτική σειρά "Squadra antimafia - Palermo oggi 2" που προβλήθηκε στο Canale 5, του Ομίλου Mediaset (ιδιοκτησίας Σίλβιο Μπερλουσκόνι). Θα παίξει τον ρόλο του αφεντικού της μαφίας, του Ιβο Πρίνσιπε με το ψευδώνυμο "Ο Κατανέζος".Το 2009 θα του απαγγελθεί κατηγορία για εκβιασμό με φωτογραφικό υλικό. Το 2013 καταδικάστηκε σε πέντε χρόνια φυλάκισης, αλλά θα φυγοδίκησε. Παραδόθηκε στις αρχές μετά από 4 ημέρες.
## Προσωπική ζωή
Από το 2001 μέχρι το 2007 ήταν παντρεμένος με την Κροάτισσα μοντέλο Νίνα Μόριτς, με την οποία απέκτησε έναν γιο, τον Κάρλος Μαρία Κορόνα (γενν. 2002).

Από τον Ιανουάριο του 2009  μέχρι τον Απρίλιο του 2012  ήταν σε σχέση με την Αργεντινή παρουσιάστρια και μοντέλο, Μπελέν Ροντρίγκεζ.

## Παραπομπές


## Εξωτερικοί σύνδεσμοι
* 

Κατηγορία:Ιταλοί ηθοποιοί τηλεόρασης
Κατηγορία:Ιταλοί φωτογράφοι